CELEX: 62019CN0868
Language: lt
Date: 2019-11-27 00:00:00
Title: Byla C-868/19: 2019 m. lapkričio 27 d. Finanzgericht Berlin-Brandenburg (Vokietija) pateiktas prašymas priimti prejudicinį sprendimą byloje M-GmbH/Finanzamt für Körperschaften

9.3.2020   
            
            
               LT
            
            
               Europos Sąjungos oficialusis leidinys
            
            
               C 77/23
            
         
      2019 m. lapkričio 27 d. Finanzgericht Berlin-Brandenburg (Vokietija) pateiktas prašymas priimti prejudicinį sprendimą byloje M-GmbH/Finanzamt für Körperschaften
      (Byla C-868/19)
      (2020/C 77/34)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      Finanzgericht Berlin-Brandenburg
      
         Šalys pagrindinėje byloje
      
      
         Ieškovė: M-GmbH
      
         Atsakovė: Finanzamt für Körperschaften
      
         Prejudiciniai klausimai
      
      
                  1.
               
               
                  Ar 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (toliau – PVM direktyva (1)) 11 straipsnio pirma pastraipa turi būti aiškinama taip, kad ji draudžia Umsatzsteuergesetz (Apyvartos mokesčio įstatymas, toliau – UStG) 2 straipsnio 2 dalies 2 punkto nuostatą tiek, kiek ja ūkinei bendrijai (čia: GmbH & Co. KG), kurios nariai (be kontroliuojančiojo subjekto) yra ne tik asmenys, kurie pagal UStG 2 straipsnio 2 dalies 2 punktą yra finansiškai integruoti į kontroliuojančiojo subjekto įmonę, draudžiama priklausyti organiškai susijusiai bendrovei, sudarančiai vieną subjektų grupę apyvartos mokesčio tikslais?
               
            
                  2.
               
               
                  Jei į pirmąjį prejudicinį klausimą bus atsakyta teigiamai:
                  
                              a)
                           
                           
                              Ar PVM direktyvos 11 straipsnio antra pastraipa (atsižvelgiant į proporcingumo ir neutralumo principą) turi būti aiškinama taip, kad ja galima pateisinti draudimą pirmajame prejudiciniame klausime minėtos formos ūkines bendrijas įtraukti į apyvartos mokesčio tikslais vieną subjektų grupę, nes ūkinėms bendrijoms sudarant ir pakeičiant jungtinės veiklos sutartį pagal nacionalinę teisę nėra nustatyta privaloma forma, o sudarius tik žodinį susitarimą atskirais atvejais gali kilti sunkumų įrodant, kad organiškai susijusi bendrovė yra finansiškai integruota?
                           
                        
                              b)
                           
                           
                              Ar PVM direktyvos 11 straipsnio antrai pastraipai prieštaraujama, jei nacionalinės teisės aktų leidėjas jau priimdamas priemonę neketino užkirsti kelią mokesčių slėpimui ar vengimui?
                           
                        
            
         (1)  OL L 347, 2006, p. 1.